**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.03.2018, ora 08.00 – 25.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 25.03.2018, ora 07.00**

**RÂURI**

**Debitele au fost, în general, în scădere,** exceptând râurile din bazinele: Crișul Alb, Bega, bazinele superioare ale Crasnei, Barcăului, Crișului Repede și Crișului Negru, unde au fost în creștere ca urmare a cedării apei din stratul de zăpadă și propagării și cursul inferior al Prutului, unde au fost în creștere prin propagare.

 Pe râurile din bazinele: Bârzava, Moravița, Caraș, Nera, Vedea, Argeș, bazinul mijlociu și inferior al Oltului și pe râurile din Dobrogea, debitele au fost relativ staționare.

Din informațiile primite se situează peste:

- **COTA DE INUNDAŢIE** râul Crasna la staţia hidrometrică Domăneşti (500+6)-jud.SM (sector îndiguit).

- **COTELE DE ATENȚIE** râurile la stațiile hidrometrice: Crasna – Berveni (490+95)- jud.SM (sector îndiguit), Barcău – Sălard (510+8)-jud.BH, Urlui – Furculești (150+18)- jud.TR şi Bârzava – Partoş (50+28)-jud.TM.

Formaţiunile de gheaţă (gheaţă la maluri, năboi), prezente pe unele râuri din estul și centrul țării, au fost în ușoară restrângere și diminuare.

 Debitele se situează, în general, la valori peste mediile lunare multianuale, exceptând râurile din bazinele Putna, Rm. Sărat și unii afluenţi Bârladului, care se situează la valori cuprinse între 30% şi 80% din acestea.

**Debitele vor fi, în general, în scădere,** exceptând râurile din bazinele hidrografice: Someșul Mic, Crasna, Barcău, Crișuri, Bega, Bârzava, Moravița, Caraș, Nera și bazinul superior al Timișului, unde vor fi în creștere ca urmare a cedării apei din stratul de zapadă și propagării și cursul inferior al Prutului, unde vor fi în creștere prin propagare.

Pe râurile din bazinele: Vișeu, Iza, Tur, Lăpuș, Someșul Mare, Jiu, Vedea, Argeș, Ialomița, bazinul mijlociu și inferior al Oltului și pe râurile din Dobrogea debitele vor fi relativ staționare.

Sunt posibile creșteri izolate de niveluri și debite, ca urmare a cedarii apei din stratul de zăpadă pe unele râuri mici din nordul, vestul, centrul și sudul țării.

La sfârşitul intervalului se vor mai situa peste:

- **COTELE DE ATENȚIE** râurile la stațiile hidrometrice: Crasna - Berveni (490+70)-jud.SM (sector îndiguit), Crasna – Domăneşti (400+85)-jud.SM (sector îndiguit),Urlui – Furculești (150+3)- jud.TR şi Bârzava – Partoş (50+40)-jud.TM.

Formaţiunile de gheaţă (gheaţă la maluri, năboi), prezente pe unele râuri din estul și centrul țării, vor fi în ușoară restrângere și diminuare**.**

**DUNĂRE**

**Debitul la intrarea în ţară (secţiunea Baziaş) în intervalul 24.03 – 25.03.2018 a fost în scădere, având valoarea de 11100 m3/s**, peste media multianuală a lunii martie (6700 m3/s).

În aval de Porţile de Fier debitele au fost în scădere la Gruia și pe sectorul Bechet – Corabia și în creștere la Calafat și pe sectorul Tr. Măgurele – Tulcea.

Din informațiile primite până la ora 600, nivelurile se situează peste:

- FAZA a II-a DE APĂRAREla staţiile hidrometrice: Calafat (600+24) – jud. DJ, Bechet (600+66) – jud. DJ, Corabia (550+46) – jud. OT, Tr. Măgurele (550+51) – jud. TR, Zimnicea (610+39) – jud. TR și Hârşova (610+25) – jud. CT;

- FAZA I DE APĂRARE la staţiile hidrometrice: Gruia (610+50) – jud. MH, Giurgiu (570+64) – jud. GR, Olteniţa (550+62) – jud. CL, Călăraşi (550+29) – jud. CL, Feteşti (565+58)– jud. IL, Cernavodă (500+80) – jud. CT, Vadu Oii (600+16) – jud. CT, Brăila (560+25) – jud. BR, Galaţi (560+17) – jud. GL, Isaccea (380+55) – jud. TL și Tulcea (320+42)– jud. TL.

Se menține **AVERTIZAREA HIDROLOGICĂ** **nr. 16** din 21.03.2018.

**Debitul la intrarea în ţară (secţiunea Baziaş) va fi în scădere (11000 m3/s).**

În aval de Porţile de Fier debitele vor fi în scădere pe sectorul Gruia – Calafat şi la Tr.Măgurele şi în creştere pe sectoarele Bechet – Corabia şi Zimnicea – Tulcea.

Nivelurile se vor situa peste:

 - FAZA a II-a DE APĂRAREla staţiile hidrometrice: Calafat–jud. DJ, Bechet–jud.DJ, Corabia–jud.OT, Tr. Măgurele–jud.TR, Zimnicea–jud.TR şi Hârşova-jud.CT;

- FAZA I DE APĂRARE la staţia hidrometrica Gruia-jud.MH și pe sectoarele Giurgiu – Cernavodă şi Vadu Oii – Tulcea, judeţele Giurgiu, Călăraşi, Ialomiţa, Constanţa, Brăila, Galaţi şi Tulcea.

Se menţineîn vigoare **AVERTIZAREA HIDROLOGICĂ nr. 16** din 21.03.2018.

**Se situează în faza I de apărare următoarele sectoare de dig:**

**-** Potelu Corabia – jud. Olt;

- Bujoru – Pietroşani, Zimnicea – Năsturelu, Seaca-Zimnicea amonte, Seaca-Zimnicea aval, incintele îndiguite nr. 2 şi 3-r. Vedea (jud. Teleorman);

- Vedea-Slobozia, Vedea-Petroşani şi Gostinu- Greaca –Argeş, jud. Giurgiu;

- Dig Harsova-Ciobanu (km 2+500, km 13+950), Dig Dunărea (pr. Dunărea), Dig Ostrov, Băneasa, Dig Oltina, Dunăreni, Raşova, Cochirleni, Dig Zăvalu, Dig Topalu II (județul Constanţa) ;

- Brateşul de Jos - Canton Ghimia, Dig Bădălan (jud Galați);

- Calmatui-Gropeni-Chiscani (comp. 1), B.D.S. (județul Brăila) ;

- Dig Topalu II, (județul Constanţa) ;

- Tulcea-Nufăru, Pardina, Crişan, Letea, Sulina, dig. Sf. Gheorghe (adminstrare ANAR), dig loc. Mahmudia (administrare consilii locale) (jud. Tulcea).

**Se situează în faza a II-a de apărare următoarele sectoare de dig:**

- Brateşul de Jos, Canton 9+400 (jud. Galați);

- Bandoiu, Titcov, Maicanu şi Măraşu din I.M.B, Noianu-Chişcani, dig Municipiu, Călmăţui-Gropeni-Chişcani (comp. 2 şi 3) şi Vărsătura (județul Brăila) ;

- Dig Ciobanu- Gârliciu (km 19+150, km 25+450, km 21+950), Dig Topalu I (județul Constanţa) ;

- Ostrov-Peceneaga, Peceneaga-Turcoaia, Gârliciu Dăeni, Macin-Iglita-Carcaliu, 23 August-Grindu, Grindu-Canton km 30, dig Smârdan 23 August, I şi II, Canton km 30 Ciulineţ, Ciulineţ Isaccea, T. Vladimirescu, Gorgova, (administrarea ANAR), dig. loc. Chilia Veche, dig. loc. Măcin, dig loc. Smârdan, loc. Nufăru-Victoria (administrare consilii locale) (jud. Tulcea).

 **Se situează în faza a III-a de apărare următoarele sectoare de dig:**

- Filipoiu, Gemenele, Măicanu, Bălaia, Lunguleţu din I.M.B (județul Brăila);

- dig R3, R4 din administrarea ANAR, dig  Şosea Măcin-Smârdan – administrarea Companiei Naţionale de Străzi şi Drumuri Naţionale (județul Tulcea).

**2.** **Situaţia meteorologică în intervalul 24.03.2018, ora 09.00 – 25.03.2018, ora 06.00**

**ÎN ŢARĂ**

**Deși temperatura aerului a marcat o creștere** față de ziua precedentă, vremea s-a menținut deosebit de rece în majoritatea regiunilor. Cerul a avut înnorări temporare, mai persistente în jumătatea de sud a țării. S-au semnalat precipitații slabe, sub formă de ninsoare, local în Banat și Oltenia și izolat în Muntenia și la munte. Vântul a suflat slab și moderat, trecător cu unele intensificări în Delta Dunării, pe crestele montane, iar spre sfârșitul intervalului în sudul Banatului. La ora 20.00 era strat de zăpadă la munte, cu grosimi în platformele stațiilor meteorologice de până la 268 cm în Masivul Făgăraș (Bâlea Lac), în Moldova de până la 36 cm, în Muntenia de până la 27 cm, în Oltenia de până la 25 cm, în Dobrogea de până la 13 cm, local în Transilvania de până la 15 cm și izolat în Banat, Crișana și Maramureș cuprins între 3 și 9 cm. Din datele primite din reţeaua meteo naţională, în locaţiile staţiilor meteorologice s-au menținut troiene de 80...90 cm în județele Dolj și Ialomița. Temperaturile maxime s-au situat între 1 grad la Dedulești, Bâcleșu, Șiria, Oltenița, Adamclisi, Giurgiu, Zimnicea și Roșiori de Vede și 10 grade la Satu Mare. Izolat în nord-vest, centru și sud s-a semnalat ceață. La ora 06 se înregistrau valori termice cuprinse între -15 grade la Vaslui și 2 grade la Chișineu Criș, Moldova Nouă și Săcuieni.

**LA BUCUREŞTI**

**Deși temperatura aerului a crescut** față de ziua precedentă, vremea a fost în continuare deosebit de rece, astfel că maxima diurnă a fost de 4 grade la toate stațiile meteo. Cerul a fost mai mult noros, iar vântul a suflat în general slab. Stratul de zăpadă, în scădere față de ziua anterioară, măsura în platformele stațiilor meteorologice între 14 și 20 cm. La ora 06.00 erau -1 grad la Afumați și Băneasa și 0 grade la Filaret.

**3. Prognoza meteorologică în intervalul 25.03.2018, ora 09.00 – 26.03.2018, ora 09.00**

**ÎN ŢARĂ**

**În cea mai mare parte a țării, valorile termice vor fi ușor mai ridicate** decât în intervalul anterior, dar vremea va fi în continuare rece, chiar deosebit de rece în regiunile sudice. Cerul va fi variabil, cu înnorări în jumătatea de sud a teritoriului, mai persistente în cursul nopții când local se vor semnala precipitații slabe mixte, favorizând izolat producerea poleiului. În Munții Banatului, în Carpații Meridionali și izolat în restul zonei montane va ninge slab. Vântul va sufla slab și moderat, cu unele intensificări în sudul Banatului și în zona de munte. Temperaturile maxime se vor încadra între 2 grade în sudul Olteniei și 10...12 grade în Banat, Crișana și vestul Transilvanei, iar cele minime, între -7 și 3 grade, mai scăzute în depresiunile Carpaților Orientali, până în jurul valorii de -11 grade, dar și ușor mai ridicate pe litoral până la 5 grade. Dimineața și noaptea, în zonele joase, izolat se va semnala ceață.

**LA BUCUREŞTI**

Vremea se va menține deosebit de rece pentru ultima decadă a lunii martie. Vor fi înnorări temporare ziua, dar mai persistente noaptea când se vor semnala precipitații slabe predominant sub formă de ploaie. Vântul va sufla slab și moderat. Temperatura maximă se va situa în jurul valorii de 5 grade, iar cea minimă, mai ridicată decât în noaptea precedentă, va fi de 0...1 grad. Dimineața și noaptea vor fi condiții de ceață.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 24 martie 2018 ora 20 – 25 martie 2018 ora 20.00.**

**STAREA STRATULUI DE ZĂPADĂ în ultimele 24 de ore:**

Vremea a fost rece, geroasă noaptea şi dimineaţa în zona înaltă. La începutul intervalului a mai nins în întreaga zona montană, apoi cerul sa degajat. Vântul a suflat slab şi moderat, cu intensificări de peste 40 km/h în zona înaltă, unde temporar a spulberat zăpada. Izolat s-a semnalat ceață. Stratul de zăpadă a crescut cu 1...2 cm, iar la ora 14.00 măsura: 269 cm la Bâlea-Lac, 217 cm la Vf. Omu, 86 cm la Sinaia, 31 cm la Fundata şi 30 cm la Predeal.

**EVOLUŢIA VREMII PENTRU INTERVALUL 24.03.2018 ora 20 – 25.03.2018 ora 20.00:**

Vremea se va încălzi uşor faţă de ziua precedentă, dar se va menţine geroasă noaptea şi dimineaţa în zona înaltă. Cerul va fi variabil, cu unele înnorări temporare în cursul nopţii când izolat va fulgui. Vântul va creşte în intensitate, din sector predominant sudic, prezentând intensificări temporare de peste 60-70 km/h în zona înaltă, unde va spulbera zăpada. Izolat se va semnala ceaţă asociată şi cu depunere de chiciură.

**Peste 1800 m:** temperaturi minime: -15 la -11 gr.C; temperaturi maxime: -8 la -3 gr.C

**Sub 1800 m:** temperaturi minime: -11 la -8 gr.C; temperaturi maxime: -3 la 1 gr.C.

**STABILITATEA şi EVOLUŢIA STRATULUI de ZĂPADĂ:**

**La altitudini de peste 1800 m: RISC MARE (4)**

Zăpada căzută în ultimele zile, măsoară 20-30 cm şi este puţin stabilizată. Aceasta este depusă peste plăcile de vânt sau crustele de gheaţă mai vechi. De asemenea s-au format plăci noi de vânt pe majoritatea versanţilor. În interiorul stratului de zăpadă cristalele constituente sunt fine, faţetate şi rotunde, dar în ultimii 50-70 cm predomină cristalele de tip cupă. Datorită insolaţiei şi a încălzirii din cursul zilei stratul superior poate aluneca cu uşurinţă peste structurile de placă aflate dedesupt, ducând la declanşarea de avalanşe pe pantele suficient de înclinate, atât spontan, dar mai ales la supraîncărcări.

**La altitudini mai mici de 1800 m**: **RISC ÎNSEMNAT (3)**

Stratul de zăpadă depus în ultimele zile măsoară 20-35 cm. În cursul zilei, datorită temperaturilor pozitive şi a insolaţiei, stratul superior se va umezi, putând aluneca peste structurile mai vechi, mai ales pe pantele mai înclinate. Declanşarea avalanşelor va fi posibilă mai ales în condiţii de supraîncărcare, pe pantele suficient de înclinate şi în special pe versanţii însoriţi.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MARE -** cod roşu **(4)** ■**:** Stratul de zăpadă este puţin stabilizat pe majoritatea pantelor suficient de înclinate; Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A. Someş Tisa şi Garda Naţională de Mediu – Comisariatul Judeţean Cluj** revin cu informaţii suplimentare despre producerea unei poluări accidentale a apei pârâului Zapodie, afluent al râului Someşul Mic, la data de 22.03.2018, în jurul orei 16.00, în zona municipiului Cluj Napoca, judeţul Cluj, ca urmare a unor scurgeri semnificative de levigat, din partea sudică a depozitului de deşeuri neconform Pata Rat.

**Scurgerile au avut loc ca urmare a ca urmare a unor lucrări de excavare şi amenajare a unui canal deschis care permite evacuarea în cantităţi apreciabile (cca 25l/secundă) a acumulării de levigat (lacului de levigat din partea sudică a depozitului neconform), în Pârâul Zăpodie, afluent al Râului Someşul Mic.**

**A fost contactată telefonic AN Apele Române ABA Someş Tisa, pentru informare şi solicitare de prelevare de probe de apă.**

Nu au fost luate măsuri urgente în vederea stopării şi eliminării fenomenului, nici de către Consiliul Judeţean Cluj în calitate de proprietar al depozitului de deşeuri neconform, nici de către Antreprenorul asocierea NORD CONFOREST SA – FINARA CONSULT SRL – INTERDEVELOPMENT SRL. S-a încercat fără succes contactarea reprezentanţilor Consiliului Judeţean Cluj – în calitate de titular al acordului de mediu pentru SMID şi beneficiar al lucrărilor de închidere. Se va reveni cu informaţii suplimentare.

**A.P.M. Mureș, G.N.M.-C.J. Mureș și A.B.A. Mureș** revin cu informaţii referitoare la accidentul rutier în urma căruia o cisternă încărcată cu 38 t de motorină a derapat, a lovit parapetul podului şi s-a răsturnat în pârâul Nadeș, afluent de stânga al râului Târnava Mică, la podul de la intrarea în satul Chendu (comuna Bălăușeri, jud. Mureș, de la data de 23.03.2018, în jurul orei 18.30, pe drumul european E60. Cisterna nu s-a fisurat în urma accidentului, dar au avut loc scurgeri de motorină de la capacul de închidere al primului compartiment. S-a intervenit pentru transvazarea motorinei în altă cisternă. Pe pârâul Nadeș s-au montat 6 baraje din baloți de paie pentru stoparea undei de poluare şi s-au folosit circa 3 saci cu 300 de lavete absorbante. S-au colectat circa 5500 litri de motorină în recipienţi de tablă şi plastic, care s-au depozitat la primăria Chendu. O echipă de la SGA Mureş care au prelevat probe de apă aval şi amonte.

La data de 24.03.2018, s-a continuat monitorizarea infiltraţiilor cu produse petroliere în pârâul Nadeş şi pe râul Târnava Mică, se observă mici pete şi irizaţii locale cu produse petroliere dar care datorită debitelor şi vitezei mari de deplasare a undei de apă nu pun probleme diluţia fiind foarte mică. Nu s-a observat mortalitate pisciciolă. La ora 10.00 au sosit două macarale de mare capacitate pentru a ridica de pe carosabil cisterna, operaţiune care a fost finalizată la ora 16.30, fără a se observa scurgeri suplimentare pe carosabil.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 22.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 23.03.2018 - 24.03.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE